அந்தப் பாடல்வரிகளில் கூறப்பட்ட உண்மையை, உணர்வை உணர்ந்து கொள்வோமாயின் நிச்சயமாக மனிதர்கள் ஒவ்வொருவருமே இந்த உறவில் வாழ வேண்டும் என்றுதான் எண்ணுவார்கள். ஆதனால்தான் இவ்வாறான பாடல்களைக் கவிஞர்கள் நிஜ வாழ்க்கையில் அனுபவிக்காதவற்றை கற்பனைகளின் ஊடாகவாவது அனுபவிக்கட்டும் என்று படைத்துள்ளார்களோ தெரியவில்லை. எனவே மீண்டும் மீண்டும் இவ்வாறான உறவுகளோடு உலகம் இன்புற்றிருக்க வேண்டும் என்று கூறிய வண்ணம் இப்பாடலைக் கேட்டுக் கொண்டே நான் ஒரு சில கணங்கள் கண்களை மூடிக்கொண்டு விடை பெறுகின்றேன்.